इस बार रसोई गैस सिलेंडर में 86 रुपए की वृद्धि
नोटबंदीके बाद ऑयल मार्केटिंग कंपनियां एलपीजी गैस सिलेंडर की दरों में लगातार बढ़ोतरी करती रही है। तेल एवं गैस विपणन कंपनियों ने बुधवार से ही घरेलू गैस सिलेंडर को बढ़ी दर से देना शुरू कर दिया। इस महीने ग्राहकों को एक घरेलू गैस सिलेंडर के लिए 742 रुपए चुकाने होंगे जबकि ग्राहकों के खाते में सब्सिडी के नाम पर सरकार 298.50 रुपए जमा कराएगी।
ऑयल मार्केटिंग कंपनियों ने जनवरी से लेकर अब तक घरेलू गैस सिलेंडर में 152 रुपए की बढ़ोतरी कर दी। जनवरी में ग्राहकों को 590 रुपए में ही उपलब्ध था। इधर कॉमर्शियल सिलेंडर की बात करें तो अब ग्राहकों को 1447 रुपए की दर से मिलेगा जबकि पिछले महीने इसकी रेट 1297.50 रुपए ही थी। इसमें भी सरकार ने 150 रुपए की बढ़ोतरी कर दी। डीलर्स की माने तो जुलाई से लेकर अब तक घरेलू सिलेंडर की कीमतों में लगातार बढ़ोतरी हो रही है। बिना सब्सिडी वाले सिलेंडर की बात करें तो पिछले करीब छह महीने से लगातार इसकी रेट बढ़ रही है। रावत गैस एजेंसी के संचालक सतवीर रावत का कहना है कि बुधवार से ही बढ़ी दर से ग्राहकों को सिलेंडर देने के आदेश मिले है। एेसे में अब ग्राहकों को सिलेंडर के लिए 742 रुपए चुकाने होंगे। उसके खाते में अब सब्सिडी के 298.50 रुपए जमा होंगे।
कोटपूतली. गैससिलेंडर।
hin_Deva hin_Deva hin_Deva mag_Deva